Derde motorfiets binne weke gesteel - Die Kwêvoël
General Derde motorfiets binne weke gesteel February 11, 2005
THABAZIMBI – ‘n Derde motorfiets is binne ‘n paar weke gesteel. Die motorfiets, ‘n Kazuma 125cc Scrambler, is Maandagnag in Daffodilstraat gesteel. Die motorfiets se stuur was gesluit en in die agterplaas agter ‘n geslote hek geparkeer. Na bewering het die diewe die slot geknip en die motorfiets gesleep tot waar hy op ‘n voertuig gelaai is. Die polisie is bekommerd oor die vlaag motorfiets diefstalle van die afgelope tyd en maan eienaars om motorfietse eerder, waar moontlik, in ‘n motorhuis toe te sluit. Enigiemand met inligting kan Inspekteur Jaco Havenga kontak by 083 641 7613.
Daar is verlede week op verdagtes wat met inbrake verbind word, te Skilpadnes toegeslaan. Die enigste bewys van ‘n gesteelde motorfiets wat teruggevind is, is ‘n battery en kopligte. Na wat berig word, haal diewe motorfietse uitmekaar om dit sodoende oor die Botswana grens te smokkel.
Bosveld Akademie woon onderwysberaad by →
Building for sale in Thabazimbi - R1,100,000 - Deal of the year!	Waarom raak tieners betrokke by dwelms	HFM se Top Tien	Thabazimbi Bore - For all your Geo-Technical and D.Th.-Percussion drilling needs	HFM tieners skryf oor renosterstropery	Search